**Yogyakartan kansainvälinen lentoasema** (indonesiaksi *Bandar Udara Internasional Yogyakarta*, IATA: **YIA**, ICAO: **WAHI**) on Kulon Progon hallintoalueella, Jaavan saarella, Indonesiassa sijaitseva kansainvälinen lentoasema. Se sijaitsee noin 45 kilometrin päässä Yogyakartan kaupungista ja 60 kilometrin päässä yhdestä maan suosituimmista nähtävyyksistä Borobudurin temppelistä. Lentoasemaa operoi valtio-omisteinen yritys PT Angkasa Pura I. Lentoasemalta on Indonesian sisäisiä lentoja sekä muutamia lentoja ulkomaille, kuten Malesiaan ja Singaporeen.

Lentoasema valmistui 20 kuukaudessa ja aukesi virallisesti maaliskuussa 2020 korvaten aikaisemmin alueen pääkenttänä toimineen Adisutjipton kansainvälisen lentoaseman. Samalla myös vanhaa kenttää käyttäneet lentoyhtiöt Garuda, Citilink, Lion Air ja Batik Air siirsivät toimintansa uudelle kentälle. Lentoaseman kapasiteetti on 20 miljoonaa matkustajaa vuodessa. Kokoa matkustajaterminaalilla on 219 000 neliömetriä. Kiitotien pituus on 3 250 metriä. Indonesian presidentti Joko Widodo vihki kentän käyttöön elokuussa 2020, useamman kuukauden sen käyttöönottamisen jälkeen.

Lentoasemalta kulkee linja-auto Yogyakartaan sekä myös läheiselle Wojon juna-asemalle. Juna-asemalta on matkaa lentoasemalle noin 15 minuuttia. Junarata valmistui kaupungista lentokentälle saakka vuonna 2021.

Tilat ja infrastruktuuri
------------------------

Uuden lentoaseman odotetaan vastaanottavan 20 miljoonaa matkustajaa vuodessa sen valmistumisen jälkeen. Lentokenttä on varustettu maanjäristysten, tsunamien ja äärimmäisten sääilmiöiden varalta varhaisella havaintojärjestelmällä. Lentokenttä on suunniteltu kestämään maanjäristyksiä, joiden voimakkuus on 8,8 Richterin asteikolla, ja 12 metriä korkean vuorovesiaallon. Lentokenttärakennuksen sisällä on kriisiasema, ja saapuvien terminaalia voidaan käyttää erityistilana katastrofien lieventämiseen ja evakuoimiseen tsunamin sattuessa.

Lentokenttää rakennetaan kahdessa vaiheessa. Ensimmäisessä vaiheessa lentokentän terminaali on kooltaan 130 000 neliömetriä ja kapasiteetti on 15 miljoonaa matkustajaa vuodessa. Lentokentän kiitotien mitat ovat 3 250 × 45 metriä, ja se voi palvella laajarunkokoneita, kuten Boeing 777 ja Airbus A380. Toisessa vaiheessa lentokenttäterminaalia laajennetaan 195 000 neliömetriin, jolloin kapasiteetti on jopa 20 miljoonaa matkustajaa vuodessa. Kiitotien pituutta jatketaan 350 metrillä 3 600 × 45 metriä leveäksi asematason kanssa, johon voi pysäköidä 45 lentokonetta.

Tulevaisuuden suunnitelmissa on myös muuttaa lentokenttäalue lentokenttäkaupungiksi, niin kutsutuksi aerotropolikseksi, joka yhdistää logistiikka-alueet, teollisuusalueet ja turistialueet yhdeksi integroiduksi talousalueeksi. Lentokentällä on esillä erilaisia koristeita ja taideteoksia, jotka tuovat esille paikallista kulttuuria.

Kritiikki
---------

Monet perheet eivät suostuneet myymään maitaan uuden lentoaseman rakentamisen tieltä ja veivät asian myös oikeuteen. Alun perin vastustajia oli tuhansia, mutta muut paitsi 86 perhettä lopettivat taistelun päästyään sopimukseen.

Lähteet
-------

1. 1 2 3 4  Yogyakarta International Airport officially opens for business *The Jakarta Post*. Viitattu 22.11.2020. (englanniksi)
2. ↑  29 Maret, Bandara Internasional Yogyakarta Beroperasi Penuh | Ekonomi *Bisnis.com*.  27.1.2020. Viitattu 24.11.2020. (indonesiaksi)
3. ↑  Kodrat Setiawan: Bandara Internasional Yogyakarta Layani Penerbangan ke Malaysia *Tempo*.  8.7.2020. Viitattu 24.11.2020. (indonesiaksi)
4. ↑  Buka Rute Penerbangan Singapura-Jogja, Maskapai Scoot Mendarat Perdana di YIA *Tribun Travel*. Viitattu 24.11.2020. (indonesiaksi)
5. 1 2 3  Jokowi inaugurates Yogyakarta International Airport *The Jakarta Post*. Viitattu 22.11.2020. (englanniksi)
6. ↑  Luc Citrinot: Airlines Move to New Yogyakarta Airport at the End of March *asean.travel*.  Arkistoitu 26.9.2020. Viitattu 22.11.2020. (englanniksi)
7. ↑  AirAsia to move its operations in Yogyakarta to Yogyakarta International Airport, Kulon Progo starting 29 March 2020 *airasia newsroom*. Viitattu 22.11.2020. (englanniksi)
8. ↑  KA Bandara YIA Resmi Beroperasi, Jarak Tempuh ke Kota Yogyakarta Lebih Cepat *KOMPAS.com*.  29.8.2021. Viitattu 29.1.2024. (indonesiaksi)
9. ↑  Yogyakarta International Airport expected to serve 20 million passengers *Indonesia Window*.  28.8.2020. Viitattu 26.11.2020. (englanniksi)
10. 1 2  New Yogyakarta International Airport Bakal Jadi Bandara Termegah di Indonesia ? *Tribunnews.com*. Viitattu 26.11.2020. (indonesiaksi)
11. ↑  Akses ke YIA Dongkrak Wisatawan ke Yogyakarta dan Jateng *beritasatu.com*. Viitattu 27.11.2020. (indonesiaksi)
12. ↑  PT Angkasa Pura I (Persero) *ap1.co.id*. Viitattu 27.11.2020. (indonesiaksi)
13. ↑  Bandara Baru DIY Akan Berhiaskan Karya Seni dan Angkat UMKM Lokal *suara.com*.  4.3.2020. Viitattu 27.11.2020. (indonesiaksi)
14. ↑  Last 86 families still fighting against Yogyakarta airport development to keep land *The Jakarta Post*. Viitattu 22.11.2020. (englanniksi)

Aiheesta muualla
----------------

* Kuvia tai muita tiedostoja aiheesta **Yogyakartan kansainvälinen lentoasema** Wikimedia Commonsissa

* Lentoaseman kotisivut